kardosdrur/scandi-wiki huggingface dataset:
Marco Geisler

Marco Geisler (født 18. januar 1974 i Cottbus, Østtyskland) er en tysk tidligere roer.

Geisler roede i sin karriere næsten udelukkende dobbeltfirer, og han blev juniorverdensmester i denne båd i 1990 og to år senere nummer to ved VM. Ved VM for U/23-roere i 1994 vandt han igen guld, og året efter vandt han VM-sølv for seniorer. Denne placering gentog tyskerne med Geisler i 1997 og 1998, alle disse tre andenpladser kom efter Italien. I 1999 vandt den tyske båd omsider VM-guld.

Besætningen, der vandt VM-guld i 1999, bestod foruden Geisler af Andreas Hajek, Stephan Volkert og André Willms, og de stillede op til OL 2000 i Sidney. De vandt først deres indledede heat og derpå deres semifinale, inden de mødte deres italienske rivaler i finalen. Italienerne havde sat olympisk rekord i deres semifinale, og de lagde sig hurtigt i spidsen. Der blev de og sikrede sig guldet, mens hollænderne med en stærk afslutning vandt sølv, mindre end et sekund foran tyskerne på tredjepladsen.

Geisler og hans holdkammerater (skiftende besætninger) vandt derpå VM-guld de følgende tre år. De var derfor favoritter ved OL 2004 i Athen, men måtte nøjes med en femteplads.

Derpå gik det ned ad bakke for den tyske dobbeltfirer, og Geisler indstillede sin elitekarriere i 2007.

OL-medaljer 
 2000:  Bronze i dobbeltfirer

Referencer

Eksterne henvisninger 

Roere fra Tyskland
Deltagere for Tyskland ved sommer-OL 2000
Deltagere for Tyskland ved sommer-OL 2004
Olympiske bronzemedaljevindere fra Tyskland
Janusz Hooker

Leslie Janusz Hooker (født 28. september 1969 i Sydney) er en australsk tidligere roer.

Hooker var en del af den australske dobbeltfirer, deltog i OL 1996 i Atlanta. Bådens øvrige besætning var Duncan Free, Ronald Snook og Bo Hanson. Australierne vandt deres indledende heat og blev nummer to i semifinalen. I finalen hentede de bronze efter tyskerne, der vandt guld, og amerikanerne på sølvpladsen.

OL-medaljer 
 1996:  Bronze i dobbeltfirer

Referencer

Eksterne henvisninger 

Roere fra Australien
Personer fra Sydney
Deltagere for Australien ved sommer-OL 1996
Olympiske bronzemedaljevindere fra Australien
Duncan Free

Duncan Seth Free (født 25. maj 1973 i Hobart) er en australsk tidligere roer og olympisk guldvinder.

Free, der stammer fra en rosportsfamilie, hvor også hans far, Reg, og bror, Marcus, roede på eliteplan, begyndte sin karriere i dobbeltfireren, og han var sammen med ved VM i 1994 og 1995, hvor bedste placering var en fjerdeplads i 1994.

Han var første gang med til OL i 1996 i Atlanta, hvor han sammen med Janusz Hooker, Ron Snook og Bo Hanson udgjorde besætningen i den australske dobbeltfirer. De fire roere vandt først deres indledende heat, hvorpå de blev nummer to i semifinalen, og i finalen blev det til en bronzemedalje efter de sejrende tyskere og den amerikanske båd på andenpladsen.

Efter OL 1996 skiftede Duncan Free til dobbeltsculler, hvor han roede sammen med sin bror, Marcus. De roede denne båd ved VM i 1997 og 1998, og det blev til en bronzemedalje i 1997. I 1999 var han tilbage i dobbeltfireren, som blev nummer tre ved VM det år; bortset fra Free var besætningen ny i forhold til OL 1996.

Bronzebesætningen fra VM 1999 stillede også op til OL 2000 i Sydney, hvor australierne først vandt deres indledende heat, hvorpå de blev toere i semifinalen. I finalen blev det til en fjerdeplads, næsten to sekunder efter tyskerne på bronzepladsen.

Efter OL 2000 forsøgte Free sig nogle sæsoner i singlesculler, hvor han i VM-sammenhæng var god nok til at komme i A-finalerne, men hvor han i to forsøg ikke kom på medaljepodiet. Til OL-sæsonen 2004 vendte han endnu en gang tilbage til dobbeltfireren, hvor han var eneste genganger fra seneste OL. Ved legene i Athen måtte den australske båd efter en tredjeplads i indledende heat og en fjerdeplads i semifinalen nøjes med en plads i B-finalen, som de vandt. Dermed blev det til en samlet syvendeplads i disciplinen.

Efter OL i 2004 skiftede Free til toer uden styrmand og en plads i båden sammen med Drew Ginn, og her oplevede Free sine største successer. Parret vandt guld ved VM i 2006 og 2007 og var derfor blandt favoritterne ved OL 2008 i Beijing. Ginn og Free vandt da også både deres indledende heat og semifinaleheatet. I finalen var de over to sekunder hurtigere end canadierne David Calder og Scott Frandsen, der igen var over fire sekunder foran newzealænderne Nathan Twaddle og George Bridgewater.

Efter en enkelt sæson mere i singlesculler uden større succes indstillede Free sin karriere.

OL-medaljer 
 2008:  Guld i toer uden styrmand
 1996:  Bronze i dobbeltfirer

Referencer

Eksterne henvisninger 

Roere fra Australien
Personer fra Hobart
Deltagere for Australien ved sommer-OL 1996
Deltagere for Australien ved sommer-OL 2000
Deltagere for Australien ved sommer-OL 2004
Deltagere for Australien ved sommer-OL 2008
Olympiske mestre fra Australien
Olympiske bronzemedaljevindere fra Australien
Ronald Snook

Ronald "Ron" Snook (født 5. maj 1972 i Dalwallinu) er en australsk tidligere roer.

Snook var en del af den australske dobbeltfirer, deltog i OL 1996 i Atlanta. Bådens øvrige besætning var Duncan Free, Janusz Hooker og Bo Hanson. Australierne vandt deres indledende heat og blev nummer to i semifinalen. I finalen hentede de bronze efter tyskerne, der vandt guld, og amerikanerne på sølvpladsen.

OL-medaljer 
 1996:  Bronze i dobbeltfirer

Referencer

Eksterne henvisninger 

Roere fra Australien
Deltagere for Australien ved sommer-OL 1996
Olympiske bronzemedaljevindere fra Australien
Bo Hanson

Boden Joseph "Bo" Hanson (født 7. august 1973 i Port Kembla) er en australsk+ tidligere roer og tredobbelt olympisk medaljevinder.

Hanson har roet i flere forskellige bådtyper, og hans første store seniorkonkurrence kom i otteren ved OL 1992 i Barcelona. Han var her den hidtil yngste australske roer ved et OL. Den australske båd blev her nummer fem. Op gennem 1990'erne var han flere gange med til ved VM at slutte lige uden for medaljerækken med flere fjerdepladser. 

Ved OL 1996 i Atlanta var han med i den australske dobbeltfirer sammen med Duncan Free, Janusz Hooker og Ronald Snook, og  de vandt først deres indledende heat, inden de blev nummer to i semifinalen. I finalen måtte de se tyskerne løbe med guldet og amerikanerne med sølvet, men de vandt her bronze, den første OL-medalje til Hanson.

I 1999 var han til VM i firer uden styrmand, og her vandt han sammen med Geoff Stewart, James Stewart og Ben Dodwell sølv efter den britiske båd. Ved OL 2000 i Sydney stillede samme besætning op i firer uden styrmand, og de blev nummer to i det indledende heat, vandt derpå semifinalen, inden de i finalen igen måtte se briterne som vindere, mens italienerne blev toer, mens de selv vandt bronze.

Efter OL 2000 roede Hanson ikke internationale stævner, men ved OL 2004 i Athen var han tilbage i otteren, som vandt det indledende heat i olympisk rekordtid på 5.23,23 minutter. I finalen var USA overlegne og vandt guld, mens den hollandske båd vandt sølv, og Australien kom i mål som nummer tre til Hansons tredje OL-bronzemedalje.

Efter afslutningen af sin rokarriere har Hanson studeret og undervist i ledelse, samarbejde og motivation.

OL-medaljer 
 1996:  Bronze i dobbeltfirer
 2000:  Bronze i firer uden styrmand
 2004:  Bronze i otter

Referencer

Eksterne henvisninger 

Roere fra Australien
Deltagere for Australien ved sommer-OL 1992
Deltagere for Australien ved sommer-OL 1996
Deltagere for Australien ved sommer-OL 2000
Deltagere for Australien ved sommer-OL 2004
Olympiske bronzemedaljevindere fra Australien
Alessandro Corona

Alessandro Corona (født 9. januar 1972 i Ortona) er en italiensk tidligere roer.

Coronas første store resultat kom, da han i 1990 blev juniorverdensmester i dobbeltsculler. Samme år var han med i den italienske dobbeltfirer, der vandt bronze ved senior-VM, et resultat der blev forbedret til sølv ved VM i 1991.

Han var stadig med i dobbeltfireren ved OL 1992 i Barcelona, hvor han roede sammen med Gianluca Farina, Rossano Galtarossa og Filippo Soffici.De hentede en andenplads i det indledende heat, hvorpå de vandt deres semifinale. I finalen forbedrede den tyske båd deres olympiske rekord (sat i indledende heat) og vandt guld, mens nordmændene vandt sølv foran Italien, der akkurat holdt den schweiziske båd bag sig.

De følgende tre år var han med til at sikre VM-medaljer i dobbeltfireren, henholdsvis bronze i 1993 samt guld i 1994 og 1995. Han deltog også i samme disciplin ved OL 1996 i Atlanta, hvor italienerne blev nummer fire, mens de igen blev verdensmestre i 1997 og 1998. Ved OL 2000 i Sydney var Corona med i den italienske otter, der blev nummer fire, og hans sidste store konkurrence var ved OL 2004 i Athen, hvor han igen var med i dobbeltfireren, der måtte tage til takke med en fjerdeplads i B-finalen og dermed en samlet tiendeplads.

OL-medaljer 
 1992:  Bronze i dobbeltfirer

Referencer

Eksterne henvisninger 

Roere fra Italien
Deltagere for Italien ved sommer-OL 1992
Deltagere for Italien ved sommer-OL 1996
Deltagere for Italien ved sommer-OL 2000
Deltagere for Italien ved sommer-OL 2004
Olympiske bronzemedaljevindere fra Italien
Filippo Soffici

Filippo Soffici (født 9. februar 1970 i Firenze) er en italiensk tidligere roer.

Soffici blev juniorverdensmester i singlesculler i 1988, og året efter roede han dobbeltfirer ved senior-VM, hvor den italienske båd vandt sølv. I 1990 blev det til VM-bronze og i 1991 igen VM-sølv, fortsat i dobbeltfireren.

Han var med den italienske dobbeltfirer ved OL 1992 i Barcelona sammen med Gianluca Farina, Rossano Galtarossa og Alessandro Corona. De hentede en andenplads i det indledende heat, hvorpå de vandt deres semifinale. I finalen forbedrede den tyske båd deres olympiske rekord (sat i indledende heat) og vandt guld, mens nordmændene vandt sølv foran Italien, der akkurat holdt den schweiziske båd bag sig.

OL-medaljer 
 1992:  Bronze i dobbeltfirer

Referencer

Eksterne henvisninger 

Roere fra Italien
Personer fra Firenze
Deltagere for Italien ved sommer-OL 1992
Olympiske bronzemedaljevindere fra Italien
Jens Köppen

Jens Köppen (født 6. januar 1966 i Kyritz, Østtyskland) er en tysk tidligere roer.

Köppen vandt bronze i dobbeltfirer for Østtyskland ved OL 1988 i Seoul. Østtyskerne blev i finalen besejret af Italien, som vandt guld, samt af Norge, som tog sølvmedaljerne. Bådens øvrige besætning var Steffen Zühlke, Steffen Bogs og Heiko Habermann. Han deltog også for det samlede Tyskland ved OL 1992 i Barcelona, hvor han blev nr. 8. i disciplinen dobbeltsculler.

Köppen vandt desuden en VM-sølvmedalje i dobbeltfirer ved VM 1985 i Belgien.

OL-medaljer 
 1988:  Bronze i dobbeltfirer

Referencer

Eksterne henvisninger 

Roere fra Tyskland
Steffen Zühlke

Steffen Zühlke (født 28. april 1965 i Schwerin, Østtyskland) er en tysk tidligere roer.

Zühlke vandt bronze i dobbeltfirer for Østtyskland ved OL 1988 i Seoul. Østtyskerne blev i finalen besejret af Italien, som vandt guld, samt af Norge, som tog sølvmedaljerne. Bådens øvrige besætning var Jens Köppen, Steffen Bogs og Heiko Habermann.

OL-medaljer 
 1988:  Bronze i dobbeltfirer

Referencer

Eksterne henvisninger 

Roere fra Tyskland
Personer fra Schwerin
Steffen Bogs

Steffen Bogs (født 8. oktober 1965 i Rostock, Østtyskland) er en tysk tidligere roer.

Bogs vandt bronze i dobbeltfirer for Østtyskland ved OL 1988 i Seoul. Østtyskerne blev i finalen besejret af Italien, som vandt guld, samt af Norge, som tog sølvmedaljerne. Bådens øvrige besætning var Jens Köppen, Steffen Zühlke og Heiko Habermann.

OL-medaljer 
 1988:  Bronze i dobbeltfirer

Referencer

Eksterne henvisninger 

Roere fra Tyskland
Personer fra Rostock
Heiko Habermann

Heiko Habermann (født 2. november 1962 i Østberlin, Østtyskland) er en tysk tidligere roer.

Habermann vandt bronze i dobbeltfirer for Østtyskland ved OL 1988 i Seoul. Østtyskerne blev i finalen besejret af Italien, som vandt guld, samt af Norge, som tog sølvmedaljerne. Bådens øvrige besætning var Jens Köppen, Steffen Zühlke og Steffen Bogs.

OL-medaljer 
 1988:  Bronze i dobbeltfirer

Referencer

Eksterne henvisninger 

Roere fra Tyskland
Personer fra Berlin
Doug Hamilton

Douglas "Doug" Turnbull Hamilton (født 19. august 1958 i Toronto, Canada) er en canadisk tidligere roer.

Hamilton vandt bronze i dobbeltfirer for Canada ved OL 1984 i Los Angeles. Canadierne blev i finalen besejret af Vesttyskland, som vandt guld, samt af Australien, som tog sølvmedaljerne. Bådens øvrige besætning var Mike Hughes, Phil Monckton og Bruce Ford. Han deltog i samme disciplin ved OL 1988 i Seoul, hvor canadierne dog kun blev nr. 9.

Hamilton vandt desuden en VM-guldmedalje i dobbeltfirer ved VM 1985 i Belgien, samt bronzemedaljer ved både VM 1986 og VM 1987.

OL-medaljer 
 1984:  Bronze i dobbeltfirer

Referencer

Eksterne henvisninger 

Roere fra Canada
Personer fra Toronto
Mike Hughes

Michael "Mike" Hughes (født 7. august 1959 i St. Catharines, Canada) er en canadisk tidligere roer.

Hughes vandt bronze i dobbeltfirer for Canada ved OL 1984 i Los Angeles. Canadierne blev i finalen besejret af Vesttyskland, som vandt guld, samt af Australien, som tog sølvmedaljerne. Bådens øvrige besætning var Doug Hamilton, Phil Monckton og Bruce Ford.

OL-medaljer 
 1984:  Bronze i dobbeltfirer

Referencer

Eksterne henvisninger 

Roere fra Canada
Phil Monckton

John Philip "Phil" Monckton-Arundell (født 8. april 1952 i Winnipeg, Canada) er en canadisk tidligere roer.

Monckton vandt bronze i dobbeltfirer for Canada ved OL 1984 i Los Angeles. Canadierne blev i finalen besejret af Vesttyskland, som vandt guld, samt af Australien, som tog sølvmedaljerne. Bådens øvrige besætning var Doug Hamilton, Mike Hughes og Bruce Ford. Han deltog også i disciplinen firer uden styrmand ved OL 1976 i Montreal.

OL-medaljer 
 1984:  Bronze i dobbeltfirer

Referencer

Eksterne henvisninger 

Roere fra Canada
Personer fra Winnipeg
Bruce Ford

Bruce Ford (født 18. september 1954 i Victoria, Canada) er en canadisk tidligere roer.

Ford vandt bronze i dobbeltfirer for Canada ved OL 1984 i Los Angeles. Canadierne blev i finalen besejret af Vesttyskland, som vandt guld, samt af Australien, som tog sølvmedaljerne. Bådens øvrige besætning var Doug Hamilton, Mike Hughes og Phil Monckton. Han deltog også i disciplinen dobbeltsculler ved OL 1988 i Seoul, hvor canadierne sluttede på 10. pladsen.

OL-medaljer 
 1984:  Bronze i dobbeltfirer

Referencer

Eksterne henvisninger 

Roere fra Canada
Mintjo Nikolov

Mintjo Nikolov (på bulgarsk: Минчо Николов) (født 14. september 1952) er en bulgarsk tidligere roer.

Nikolov vandt, som del af den bulgarske dobbeltfirer, bronze ved OL 1980 i Moskva. Bådens øvrige besætning var Ljubomir Petrov, Ivo Rusev og Bogdan Dobrev. Bulgarerne fik bronze efter en finale, hvor Østtyskland vandt guld, mens Sovjetunionen tog bronzemedaljerne. Han deltog også i samme disciplin ved OL 1976 i Montreal, hvor bulgarerne blev nr. 5.

OL-medaljer 
 1980:  Bronze i dobbeltfirer

Referencer

Eksterne henvisninger 

Roere fra Bulgarien
Ljubomir Petrov

Ljubomir Petrov (på bulgarsk: Любомир Петров) (født 4. oktober 1954) er en bulgarsk tidligere roer.

Petrov vandt, som del af den bulgarske dobbeltfirer, bronze ved OL 1980 i Moskva. Bådens øvrige besætning var Mintjo Nikolov, Ivo Rusev og Bogdan Dobrev. Bulgarerne fik bronze efter en finale, hvor Østtyskland vandt guld, mens Sovjetunionen tog bronzemedaljerne.

Petrov vandt desuden en VM-bronzemedalje i dobbeltfirer ved VM 1977 i Amsterdam.

OL-medaljer 
 1980:  Bronze i dobbeltfirer

Referencer

Eksterne henvisninger 

Roere fra Bulgarien
Ivo Rusev

Ivo Rusev (på bulgarsk: Иво Русев) (født 14. juni 1962) er en bulgarsk tidligere roer.

Petrov vandt, som del af den bulgarske dobbeltfirer, bronze ved OL 1980 i Moskva. Bådens øvrige besætning var Mintjo Nikolov, Ljubomir Petrov og Bogdan Dobrev. Bulgarerne fik bronze efter en finale, hvor Østtyskland vandt guld, mens Sovjetunionen tog bronzemedaljerne.

OL-medaljer 
 1980:  Bronze i dobbeltfirer

Referencer

Eksterne henvisninger 

Roere fra Bulgarien
Bogdan Dobrev

Bogdan Dobrev (på bulgarsk: Богдан Добрев) (født 29. juli 1957) er en bulgarsk tidligere roer.

Dobrev vandt, som del af den bulgarske dobbeltfirer, bronze ved OL 1980 i Moskva. Bådens øvrige besætning var Mintjo Nikolov, Ljubomir Petrov og Ivo Rusev. Bulgarerne fik bronze efter en finale, hvor Østtyskland vandt guld, mens Sovjetunionen tog bronzemedaljerne.

OL-medaljer 
 1980:  Bronze i dobbeltfirer

Referencer

Eksterne henvisninger 

Roere fra Bulgarien
Jaroslav Hellebrand

Jaroslav Hellebrand (født 30. december 1945 i Prag, Tjekkoslovakiet) er en tjekkisk tidligere roer.

Hellebrand vandt, som del af den tjekkoslovakiske dobbeltfirer, bronze ved OL 1976 i Moskva. Bådens øvrige besætning var Václav Vochoska, Zdeněk Pecka og Vladek Lacina. Tjekkoslovakkerne fik bronze efter en finale, hvor Østtyskland vandt guld, mens Sovjetunionen tog bronzemedaljerne. Han deltog også ved både OL 1968 i Mexico City og OL 1972 i München.

Hellebrand vandt desuden adskillige medaljer i VM- og EM-sammenhæng.

OL-medaljer 
 1976:  Bronze i dobbeltfirer

Referencer

Eksterne henvisninger 

Roere fra Tjekkoslovakiet
Roere fra Tjekkiet
Personer fra Prag
Vladek Lacina

Vladek Lacina (født 25. juni 1949 i Prag, Tjekkoslovakiet) er en tjekkisk tidligere roer.

Lacina vandt, som del af den tjekkoslovakiske dobbeltfirer, bronze ved OL 1976 i Moskva. Bådens øvrige besætning var Václav Vochoska, Jaroslav Hellebrand og Zdeněk Pecka. Tjekkoslovakkerne fik bronze efter en finale, hvor Østtyskland vandt guld, mens Sovjetunionen tog bronzemedaljerne. Han deltog også ved både OL 1972 i München og OL 1980 i Moskva.

OL-medaljer 
 1976:  Bronze i dobbeltfirer

Referencer

Eksterne henvisninger 

Roere fra Tjekkoslovakiet
Roere fra Tjekkiet
Personer fra Prag
Michel Andrieux

Michel Andrieux (født 28. april 1967 i Bergerac, Frankrig) er en fransk tidligere roer og olympisk guldvinder.

Andrieux vandt (sammen med Jean-Christophe Rolland) bronze i toer uden styrmand ved OL 1996 i Atlanta. Fire år senere vandt parret guld i samme disciplin ved OL 2000 i Sydney. Han deltog også ved OL 1992 i Barcelona.

Andrieux vandt desuden VM-guld i både firer uden styrmand (1993) og toer uden styrmand (1997).

OL-medaljer 
 2000:  Guld i toer uden styrmand
 1996:  Bronze i toer uden styrmand

Referencer

Eksterne henvisninger 

Roere fra Frankrig
Olympiske medaljevindere i roning 
Olympiske mestre fra Frankrig 
Olympiske bronzemedaljevindere fra Frankrig 
Medaljevindere ved sommer-OL 1996
Medaljevindere ved sommer-OL 2000
Jean-Christophe Rolland

Jean-Christophe Rolland (født 3. juli 1968 i Condrieu, Frankrig) er en fransk tidligere roer og olympisk guldvinder.

Rolland vandt (sammen med Michel Andrieux) bronze i toer uden styrmand ved OL 1996 i Atlanta. Fire år senere vandt parret guld i samme disciplin ved OL 2000 i Sydney. Han deltog også ved OL 1992 i Barcelona.

Rolland vandt desuden VM-guld i både firer uden styrmand (1993) og toer uden styrmand (1997). 

Rolland blev i juli 2014 valgt som ny præsident for FISA, det internationale roforbund. I 2017 blev han desuden valgt som medlem af IOC.

OL-medaljer 
 2000:  Guld i toer uden styrmand
 1996:  Bronze i toer uden styrmand

Referencer

Eksterne henvisninger 

Roere fra Frankrig
Olympiske medaljevindere i roning 
Olympiske mestre fra Frankrig 
Olympiske bronzemedaljevindere fra Frankrig 
Medaljevindere ved sommer-OL 1996
Medaljevindere ved sommer-OL 2000
Eric Murray

Eric Gordon Murray (født 6. maj 1982 i Hastings, New Zealand) er en newzealandsk tidligere roer, dobbelt olympisk guldvinder og ottedobbelt verdensmester.

Murray vandt guld i toer uden styrmand ved både OL 2012 i London og OL 2016 i Rio de Janeiro, begge gange som makker til Hamish Bond. Han deltog også ved OL 2004 i Athen og OL 2008 i Beijing, begge gange som del af den newzealandske firer uden styrmand.

 

Murray og Bond vandt desuden intet mindre end otte VM-guldmedaljer gennem karrieren, syv i toer uden styrmand og én i toer med styrmand.

Resultater

OL-medaljer 
 2012:  Guld i toer uden styrmand
 2016:  Guld i toer uden styrmand

VM-medaljer 
 VM i roning 2007:  Guld i toer uden styrmand
 VM i roning 2009:  Guld i toer uden styrmand
 VM i roning 2010:  Guld i toer uden styrmand
 VM i roning 2011:  Guld i toer uden styrmand
 VM i roning 2013:  Guld i toer uden styrmand
 VM i roning 2014:  Guld i toer med styrmand
 VM i roning 2014:  Guld i toer uden styrmand
 VM i roning 2015:  Guld i toer uden styrmand

Referencer

Eksterne henvisninger 

Roere fra New Zealand
Hamish Bond

Hamish Byron Bond (født 13. februar 1986 i Dunedin, New Zealand) er en newzealandsk roer og cykelrytter, tredobbelt olympisk guldvinder og ottedobbelt verdensmester.

Bond vandt guld i toer uden styrmand ved både OL 2012 i London og OL 2016 i Rio de Janeiro, begge gange som makker til Eric Murray. Ved OL 2020 i Tokyo vandt han sin tredje OL-guldmedalje, denne gang som del af newzealændernes otter. Han deltog også ved OL 2008 i Beijing, som del af den newzealandske firer uden styrmand, der endte på 7. pladsen.

Bond og Murray vandt desuden intet mindre end otte VM-guldmedaljer gennem karrieren, syv i toer uden styrmand og én i toer med styrmand.

I 2017 annoncerede Bond at han ville sætte sin ro-karriere på pause og forsøge sig som elite-cykelrytter. Han vandt bronze ved de newzealandske mesterskaber i enkeltstart i 2017, og deltog samme år ved VM-enkeltstarten i Oslo, hvor han blev nr. 39.

Resultater

OL-medaljer 
 2012:  Guld i toer uden styrmand
 2016:  Guld i toer uden styrmand
 2020:  Guld i otter

VM-medaljer 
 VM i roning 2007:  Guld i toer uden styrmand
 VM i roning 2009:  Guld i toer uden styrmand
 VM i roning 2010:  Guld i toer uden styrmand
 VM i roning 2011:  Guld i toer uden styrmand
 VM i roning 2013:  Guld i toer uden styrmand
 VM i roning 2014:  Guld i toer med styrmand
 VM i roning 2014:  Guld i toer uden styrmand
 VM i roning 2015:  Guld i toer uden styrmand

Referencer

Eksterne henvisninger 

Roere fra New Zealand
Mandlige cykelryttere fra New Zealand
Olympiske medaljevindere i roning 
Olympiske mestre fra New Zealand
Medaljevindere ved sommer-OL 2012
Medaljevindere ved sommer-OL 2016
Medaljevindere ved sommer-OL 2020
Deltagere for New Zealand ved sommer-OL 2012
Deltagere for New Zealand ved sommer-OL 2016
Deltagere for New Zealand ved sommer-OL 2020